O‘zbekiston Prezidenti Shavkat Mirziyoyev 28 dekabr kuni “O‘zbekiston faxriylarni ijtimoiy qo‘llab-quvvatlash “Nuroniy” jamg‘armasi faoliyatini yanada takomillashtirish chora-tadbirlari to‘g‘risida”gi farmonni imzoladi. Xususan, farmonda O‘zbekiston Respublikasi Moliya vazirligi 2017 yilda Vazirlar Mahkamasining zaxira fondidan “Nuroniy” jamg‘armasi markaziy apparati, uning bo‘linmalari va nashriyot bo‘limi moddiy-texnika bazasini mustahkamlashga 1,5 milliard so‘m ajratishi belgilab qo‘yildi. Bundan tashqari, vazirlik 2017 yildan boshlab O‘zbekiston Respublikasi Davlat byudjyeti parametrlarida ushbu Farmonda nazarda tutilgan tadbirlarni amalga oshirish uchun zarur bo‘lgan mablag‘larni nazarda tutishi ham belgilandi.